2. ลักษณะการประกอบธุรกิจ

2.1 ประวัติความเป็นมา และการเปลี่ยนแปลงและพัฒนาการที่สำคัญ

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STECON
เริ่มก่อตั้งขึ้นในปี 2505 โดย นายชวรัตน์ ชาญวีรกูล
ในลักษณะห้างหุ้นส่วนจำกัดเพื่อดำเนินธุรกิจประกอบและแปรสภาพโครงสร้างเหล็ก

ต่อมาในปี 2510
จึงจดทะเบียนเป็นบริษัทจำกัดเพื่อขยายขอบข่ายธุรกิจจากงานโครงสร้างเหล็กสู่งานถังบรรจุผลิตภัณฑ์ปิโตรเลี่ยม
ตู้รถไฟ ถังน้ำมันขนาดใหญ่ การก่อสร้างโรงงานอุตสาหกรรม
งานเครื่องกลและงานติดตั้งเครื่องจักร

ปี 2535 บริษัท จดทะเบียนเป็นบริษัทในตลาดหลักทรัพย์แห่งประเทศไทย และ
แปรสภาพเป็นบริษัทมหาชน ในปี 2536 โดยรับเหมางานก่อสร้างหลายประเภทขึ้น

ในปี 2541 บริษัทเข้าสู่กระบวนการปรับโครงสร้างหนี้ภายใต้กระบวนการของศาลล้มละลาย
เนื่องจากผลกระทบจากอัตราแลกเปลี่ยนลอยตัว และเมื่อวันที่ 4 กันยายน 2543
ศาลได้มีคำสั่งอนุมัติแผนฟื้นฟูกิจการของบริษัท โดยวัตถุประสงค์ในการปรับโครงสร้างหนี้ คือ
เพื่อปรับปรุงโครงสร้างหนี้และลดภาระหนี้สินของบริษัทให้อยู่ในระดับที่สอดคล้องกับความสามารถในการสร้างรายได้และการชำระหนี้และเพื่อให้บริษัทกลับคืนสู่ภาวะการดำเนินงานที่มีกำไรและพ้นสภาพขาดทุนเกินทุนโดยมีแนวทางในการฟื้นฟูกิจการ
ดังนี้ การแปลงหนี้เป็นทุน การขยายเวลาการชำระหนี้ การชำระหนี้ด้วยเงินสด
และการโอนสินทรัพย์ชำระหนี้ ในที่สุดศาลได้มีคำสั่งยกเลิกการฟื้นฟูกิจการเมื่อวันที่ 15 ธันวาคม
2543 ผลของการปรับโครงสร้างหนี้บริษัทในครั้งนี้ทำให้หนี้สินรวมของบริษัทลดลงจาก 6,343
ล้านบาทเหลือเพียง 2,538 ล้านบาท
ส่งผลให้ต้นทุนจากการดำเนินงานลดลงเนื่องจากภาระดอกเบี้ยจ่ายของบริษัทลดลงเป็นจำนวนมาก
แม้ว่าบริษัทได้มีการเพิ่มทุนจดทะเบียนจาก 300 ล้านบาทเป็น 850
ล้านบาทตามข้อกำหนดของแผนฟื้นฟูกิจการ
อันส่งผลให้เกิดการเปลี่ยนแปลงโครงสร้างการถือหุ้นของบริษัทแต่ผู้บริหารชุดเดิมก่อนมีการปรับโครงสร้างหนี้ของบริษัทยังได้รับความไว้วางใจจากผู้ถือหุ้นใหม่ในการควบคุมและการบริหารงานของบริษัทต่อไป

ปี 2543 บริษัทฯได้ดำเนินการวางระบบมาตรฐานคุณภาพ ISO 9002
เพื่อเพิ่มประสิทธิภาพในการทำงาน สามารถสนองตอบความต้องการของลูกค้า
ส่งผลถึงคุณภาพและมาตรฐานที่ดีในงานก่อสร้างทั้งงานประกอบและติดตั้งท่ออุตสาหกรรม (Piping)
ทุกประเภท ปัจจุบันบริษัทฯสามารถผ่านการตรวจประเมินโดย SGS (Thailand) Limited
และได้รับการรับรองจาก NAC และ UKAS ซึ่งเป็นสถาบันที่มีชื่อเสียงทั้งในประเทศและต่างประเทศ

ปี 2544 บริษัทได้รับการรับรองมาตรฐานคุณภาพ ISO 9002 ในงานโครงสร้างเหล็ก (Steel
Structure) จาก NAC และ UKAS
นอกจากการพัฒนาคุณภาพงานก่อสร้างให้ได้มาตรฐานสากลแล้ว STECON
ได้เพิ่มประสิทธิภาพการบริหารงานบุคคลของบริษัท โดยการนำโปรแกรมระบบบริหารงานบุคคลมาใช้
ซึ่งการนำโปรแกรมดังกล่าวมาใช้จะช่วยประหยัดเวลาและมีประสิทธิภาพมากขึ้นและได้เพิ่มเงินลงทุนในบริษัท
เอช ที อาร์ ซึ่งดำเนินธุรกิจพัฒนาอสังหาริมทรัพย์ ให้เช่าห้องชุดสำนักงาน อาคารซิโน-ไทย
ทาวเวอร์ โดยได้ลงทุนเพิ่มจาก 47.6% เป็น 66.2%
ทั้งนี้เนื่องจากได้เล็งเห็นแนวโน้มการเติบโตที่ดีของธุรกิจอาคารสำนักงานในอนาคต

2.2 ภาพรวมการประกอบธุรกิจของบริษัท บริษัทย่อยและบริษัทร่วม

2.2.1 โครงสร้างการถือหุ้นในบริษัทร่วมและบริษัทย่อย

+----------------------------------------+---------+-------------------+
| ชื่อบริษัท                                 | %       | ประเภทธุรกิจ        |
|                                        | การถือหุ้น |                   |
+----------------------------------------+---------+-------------------+
| บริษัทย่อย                                | 80.90%  |   พัฒนาอสังหาริมทรัพย์ |
|                                        |         |                   |
| บริษัท เอช ที อาร์ จำกัด*                   |         |                   |
+----------------------------------------+---------+-------------------+
| บริษัทร่วม                                | 35.00%  | รับเหมาติดตั้งงานระบบ |
|                                        |         | สายส่งและโทรคมนาคม |
| บริษัท ดีเคเค ซิโน-ไทย เอ็นจิเนียริ่ง จำกัด      |         |                   |
+----------------------------------------+---------+-------------------+
| กิจการร่วมค้า                             | 100.00% | รับเหมาก่อสร้าง      |
|                                        |         |                   |
| 1) กิจการร่วมค้า ซิโน-ไทย                  | 100.00% | รับเหมาก่อสร้าง      |
|                                        |         |                   |
| 2) กิจการร่วมค้า ฟิลิพพ์ ฮอลส์แมนน์ (ไทย) / ยู  | 33.33%  | รับเหมาก่อสร้าง      |
| ที เอ็ม เอ็นจีเนียริ่ง / ซิโน-ไทย**            |         |                   |
|                                        | 33.33%  | รับเหมาก่อสร้าง      |
| 3) กิจการร่วมค้า บจก.โตแมน                |         |                   |
| เอ็นเตอร์ไพรส์(กรุงเทพ) / บมจ. ซิโน-ไทย     |         |                   |
| เอ็นจีเนียริ่ง แอนด์ คอนสตรัคชั่น / บจก.        |         |                   |
| โทเท็มส์**                               |         |                   |
|                                        |         |                   |
| 4) กิจการร่วมค้า ซือบลิน-ดับบลิว แอนด์ เอฟ     |         |                   |
| สเตคอน**                               |         |                   |
+----------------------------------------+---------+-------------------+

หมายเหตุ :

* ในช่วงปี 2544 – 2545 บริษัทได้มีการเพิ่มสัดส่วนการลงทุนบริษัท เอช ที อาร์ จำกัด
โดยเพิ่มจากร้อยละ 47.60 ของทุนชำระแล้ว เป็นร้อยละ 80.90 ของทุนชำระแล้ว
โดยการเข้าไปซื้อหุ้นของบริษัท เอช ที อาร์ จำกัด จำนวน 2 ครั้ง ครั้งแรกที่สัดส่วนร้อยละ
18.60 (ตามมติที่ประชุมคณะกรรมการบริษัท ครั้งที่ 2/2544) และครั้งที่ 2 ที่สัดส่วนร้อยละ
14.70 (ตามมติที่ประชุมคณะกรรมการบริษัท ครั้งที่ 5/2544)
บริษัทมอบหมายให้ผู้บริหารของบริษัทย่อยเป็นผู้กำหนดนโยบายการดำเนินธุรกิจเอง

** โครงการเสร็จสิ้นแล้ว แต่อยู่ในช่วงการชำระบัญชี

2.2.2 ภาพรวมการประกอบธุรกิจของบริษัท

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)

บริษัทดำเนินกิจการรับเหมาก่อสร้างทั่วไปครอบคลุมงานก่อสร้างทุกประเภท
รับงานทั้งจากหน่วยงานราชการ รัฐวิสาหกิจ และภาคเอกชน โดยเป็นทั้งผู้รับเหมาโดยตรง (Main
Contractor) หรือเป็นผู้รับเหมาช่วง (Sub-Contractor) ทั้งจากวิธีการประกวดราคา
การประมูล การเจรจาต่อรอง และการร่วมมือกับผู้รับเหมาอื่นๆ ในลักษณะกิจการร่วมค้า (Joint
Venture) ลักษณะงานก่อสร้างของบริษัทสามารถแบ่งได้เป็นประเภทใหญ่ๆ 5 ประเภท ดังนี้

1.  งานก่อสร้างด้านพลังงาน ได้แก่ งานก่อสร้างโรงงานไฟฟ้า โรงกลั่นน้ำมัน
    โรงแยกก๊าซธรรมชาติ งานเดินท่อก๊าซ ท่อส่งน้ำมัน ระบบท่อในโรงงานปิโตรเคมี
    และสถานีไฟฟ้า เป็นต้น

2.  งานก่อสร้างด้านอาคาร ได้แก่ โรงพยาบาล อาคารสำนักงาน หอประชุม โรงซ่อมเครื่องบิน
    อาคารสูง

3.  งานก่อสร้างด้านอุตสาหกรรม ได้แก่ โรงงานปิโตรเคมี โรงงานเคมี โรงงานประกอบรถยนต์
    รวมไปถึงการขยายโรงงานต่างๆ ด้วย

4.  งานก่อสร้างด้านสิ่งแวดล้อม ได้แก่ งานระบบระบายน้ำและระบบบำบัดน้ำเสีย ท่อส่งน้ำดิบ
    โรงกำจัดขยะมูลฝอย

5.  งานก่อสร้างด้านสาธารณูปโภคและคมนาคม ได้แก่ งานถนน สะพาน คลองส่งน้ำ เขื่อน
    ท่าเทียบเรือ ระบบประปา และงานภูมิสถาปัตย์

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์
มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่างๆ เช่น
การรับฝากเอกสาร และจัดสิ่งอำนวยความสะดวกต่างๆ แก่ผู้เช่า เช่น อาคารจอดรถ
สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด
ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจเมื่อสภาวะเศรษฐกิจฟื้นตัว

บริษัท ดีเคเค ซิโน-ไทย เอ็นจิเนียริ่ง จำกัด

บริษัทร่วมทุนระหว่างบริษัท เดงกิ โคเงียว จำกัด ประเทศญี่ปุ่นและบริษัท
เพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคคลากรของบริษัท ทำให้บริษัทดีเคเค
ซิโน-ไทยสามารถให้บริการแก่ลูกค้าได้เป็นอย่างดี ธุรกิจหลักของบริษัท ดีเคเค ซิโน-ไทย
เอ็นจีเนียริ่ง จำกัด คือการออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของเสาสื่อสารและโทรคมนาคม

กิจการร่วมค้า ซิโน-ไทย

กิจการร่วมค้า ซิโนไทย เป็นกิจการร่วมค้าที่ดำเนินงานก่อสร้างคลองส่งน้ำดิบ/ทำนบ
โครงการคลองประปาฝั่งตะวันตก อ.กำแพงแสน – อ.บางเลน จังหวัดนครปฐม

กิจการร่วมค้า ฟิลิพพ์ ฮอลส์แมนน์ (ไทย) / ยู ที เอ็ม เอ็นจีเนียริ่ง / ซิโน-ไทย

กิจการร่วมค้า ฟิลิพพ์ ฮอลส์แมนน์ (ไทย) / ยู ที เอ็ม เอ็นจีเนียริ่ง / ซิโน-ไทย
เป็นผู้ดำเนินโครงการก่อสร้างทางหลวงสายกำแพงเพชร ตาก-ลำปาง ตอนตาก-ลำปาง ตอนที่ 3
ปัจจุบันโครงการเสร็จสิ้นแล้ว กำลังอยู่ในช่วงการชำระบัญชี

กิจการร่วมค้า บจก.โตแมน เอ็นเตอร์ไพรส์ (กรุงเทพ)/ บมจ. ซิโน-ไทย เอ็นจีเนียริ่ง แอนด์
คอนสตรัค- ชั่น / บจก. โทเท็มส์

กิจการร่วมค้า บริษัท โตแมน เอ็นเตอร์ไพรส์ (กรุงเทพ) จำกัด / บริษัท ซิโน-ไทย เอ็นจีเนียริ่ง
แอนด์ คอนสตรัคชั่น จำกัด (มหาชน) / บริษัท โทเท็มส์ จำกัด
เป็นผู้ดำเนินโครงการก่อสร้างอาคารสถานีจ่ายไฟฟ้าย่อย 115 KV พร้อมติดตั้งอุปกรณ์สายส่งแรงสูง
ที่ จ.มหาสารคาม และ จ.สุรินทร์ ปัจจุบันโครงการเสร็จสิ้นแล้ว กำลังอยู่ในช่วงการชำระบัญชี

กิจการร่วมค้า ซือบลิน-ดับบลิว แอนด์ เอฟ สเตคอน

กิจการร่วมค้า ซือบลิน-ดับบลิว แอนด์ เอฟ สเตคอน
เป็นผู้ดำเนินโครงการก่อสร้างสะพานข้ามแม่น้ำเจ้าพระยา (สะพานกรุงเทพ 2)
ปัจจุบันโครงการเสร็จสิ้นแล้ว กำลังอยู่ในช่วงการชำระบัญชี

3.  นโยบายการแบ่งการดำเนินงานของบริษัทในกลุ่ม

นโยบายแก่บริษัทย่อยหรือบริษัทร่วม

บริษัทไม่มีส่วนในการกำหนดนโยบายแก่บริษัทย่อยหรือบริษัทร่วม
เนื่องจากการบริหารงานและการกำหนดนโยบายจะถูกกำหนดโดยคณะผู้บริหารของบริษัทย่อยหรือบริษัทร่วมนั้นๆ

นโยบายในกิจการร่วมค้า

ในการเข้าร่วมโครงการในรูปแบบกิจการร่วมค้า
บริษัทจะร่วมกำหนดนโยบายบริหารงานเพื่อความสำเร็จในงานตามที่ระบุในสัญญางานนั้นๆ
และก่อให้เกิดผลประโยชน์ที่เป็นธรรมแก่ผู้ร่วมทุนทุกราย
ทั้งนี้อำนาจในการกำหนดนโยบายกิจการร่วมค้า
การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้น ๆ

บริษัทไม่มีข้อกำหนดหรือข้อจำกัดใดๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราวๆไป

3.  สายผลิตภัณฑ์

  ------------------------------------------ ---------- -------- ---------- -------- ---------- --------
  โครงสร้างรายได้จากการก่อสร้างแบ่งตามสายผลิตภัณฑ์                                           (หน่วย :    
                                                                                     ล้านบาท)    

                                                                                                

                                             2544                2543                2542       

                                             (ล้านบาท)   %        (ล้านบาท)   %        (ล้านบาท)   %

  งานก่อสร้างด้านอาคาร                          495.46     14.18    922.78     29.00    569.50     17.00

  งานก่อสร้างด้านพลังงาน                         622.33     17.81    827.32     26.00    502.50     15.00

  งานก่อสร้างด้านสิ่งแวดล้อม                       1,308.07   37.42    700.04     22.00    1,139.00   34.00

  งานก่อสร้างด้านอุตสาหกรรม                      177.67     5.08     381.84     12.00    0.00       0.00

  งานก่อสร้างด้านสาธารณูปโภคและคมนาคม            891.73     25.51    350.02     11.00    1,139.00   34.00

  รวม                                        3,495.26   100.00   3,182.00   100.00   3,350.00   100.00
  ------------------------------------------ ---------- -------- ---------- -------- ---------- --------

ในปี 2544 บริษัทมีรายได้จากงานก่อสร้างด้านอาคารคิดเป็นร้อยละ 14.18
งานก่อสร้างด้านพลังงานคิดเป็นร้อยละ 17.81 งานก่อสร้างด้านสิ่งแวดล้อมคิดเป็นร้อยละ 37.42
งานก่อสร้างด้านอุตสาหกรรมคิดเป็นร้อยละ 5.08 และงานก่อสร้างด้านสาธารณูปโภคคิดเป็นร้อยละ
25.51

  ------------------ ----------------- ----- ---- ---- ---- ---- ---- ----
                                                                      

                                                                      

                                                                      

                                                                      

                                                                      

                                                                      

                                                                      

                                                                      
  ------------------ ----------------- ----- ---- ---- ---- ---- ---- ----

1.  
2.  
3.  
4.  
5.  
6.  

+-----------------------------------+------+-------+-------------------+
|                                   |      |       |                   |
+-----------------------------------+------+-------+-------------------+
|                                   |      |       | -                 |
+-----------------------------------+------+-------+-------------------+
| -                                 |      |       | -                 |
| -                                 |      |       | -                 |
|                                   |      |       | -                 |
| -                                 |      |       |                   |
| -                                 |      |       |                   |
+-----------------------------------+------+-------+-------------------+
| -                                 | -    |       | -                 |
| -                                 |      |       | -                 |
| -                                 |      |       | -                 |
| -                                 |      |       | -                 |
+-----------------------------------+------+-------+-------------------+

-   
-   

1.  
2.  
3.  
4.  
5.  
6.  

-   
-   
-   
-   
-   
-   

-   
-   
-   
-   
-   
-   
-   
-   
-   

  ---------------------- ------- -------- -------- -------- -------- --------
                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     

                                                                     
  ---------------------- ------- -------- -------- -------- -------- --------

2.4 เป้าหมายการดำเนินธุรกิจ

บริษัทจะมุ่งเน้นให้การดำเนินธุรกิจของบริษัทมีการเจริญเติบโตอย่างมั่นคงและต่อเนื่อง
ให้ความสำคัญต่อการเพิ่มส่วนของผู้ถือหุ้นการดำรงฐานะการเงินของบริษัทให้มีความแข็งแกร่งอยู่เสมอ
มีการปฏิบัติงานที่ยึดหลักบรรษัทภิบาล พร้อมกับการเสริมสร้างศักยภาพในการแข่งขัน
ด้วยการนำระบบเทคโนโลยีสารสนเทศเข้ามาใช้ให้ครอบคลุมทั้งในส่วนของหน่วยงานสนับสนุน
(“Back Office”) และหน่วยงานดำเนินการ (“Front Office”)
ควบคู่กับการพัฒนาบุคลากรให้มีความรู้ทั้งในการใช้งานระบบสารสนเทศและเทคโนโลยีสมัยใหม่มากขึ้น